Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 227/12/7710	Stará Ľubovňa, 28.8.2012
EEČ : 2-59-62-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Stará Ľubovňa
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa  05.03.2012  v dopoludňajších hodinách  za obcou Kolačkov v katastrálnom území obce Lomnička okr. XXXXX v lesnom poraste z parcely  č. KN-C 1022, ktorá patrí do lesného pôdneho fondu, zrúbal a odcudzil 2 ks smreka  o stredovom priemere 0,14 m a dĺžke 6,0 m, čím Vojenským lesom a majetkom SR š.p. XXXXX pôsobil škodu vo výške 5,44 €.

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

	Poverený príslušník Obvodného oddelenie PZ Podolínec uznesením sp. zn. ORP-220/PD-SL-2012 z 15.05.2012 začal trestné stíhanie a vzniesol obvinenie  XXXXX pre prečin krádeže podľa § 212 ods. 2 písm. d/ Tr. zák.

	Tento prečin mal obvinený spáchať tak, že dňa  05.03.2012  v dopoludňajších hodinách  za obcou Kolačkov v katastrálnom území obce Lomnička okr. XXXXX v lesnom poraste z parcely  č. KN-C 1022, ktorá patrí do lesného pôdneho fondu, zrúbal a odcudzil 2 ks smreka  o stredovom priemere 0,14 m a dĺžke 6,0 m, čím Vojenským lesom a majetkom SR š.p. XXXXX pôsobil škodu vo výške 5,44 €.

  	Obvinený sa k spáchanému trestnému činu doznal v celom rozsahu.  Vyhlásil, že spáchal skutok, za ktorý je stíhaný a nie sú pochybnosti o tom, že jeho vyhlásenie bolo vykonané slobodne vážne a zrozumiteľne.

  Jej priznanie je v súlade so svedeckou výpoveďou  zástupcu poškodenej organizácie XXXXX a ostatnými listinnými dôkazmi nachádzajúcimi sa v spise, ako sú náčrt, fotodokumentácia, odborným vyjadrením, potvrdením o zaistení a vrátení veci, katastrálnou mapou, listom vlastníctva, správou o povesti a odpisom z registra trestov. 

Zástupca poškodeného uviedol, že si neuplatňujú žiadnu náhradu škody, pretože odcudzené drevo im bolo vrátené.  Ďalej uviedol, že pri tomto výrube nedošlo k ohrozeniu živočíchov a rastlín a nedošlo ani k ohrozeniu porastu alebo jeho narušeniu. 

Obvinený je z miesta bydliska   hodnotený kladne.  Podľa XXXXX z registra trestov doposiaľ  súdne trestaný nebol. 

 Obvinený súhlasí s postupom podľa § 216 ods. 1 Tr. por.

  Vzhľadom na to, že v tejto veci boli splnené podmienky na uvedený postup, bolo potrebné trestné stíhanie podmienečne zastaviť. Obvinenému bola určená skúšobná doba v trvaní 12 mesiacov, ktorá je primeraná.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavol Pitoňák
prokurátor